**ESG департаменти томонидан олиб борилаётган  
 ишлар ҳолати тўғрисида**

**МАЪЛУМОТ**

Бугунги кунда, “Ўзбекистон технологик металлар комбинати” АЖ да атроф муҳит, ижтимоий масъулият ва корпоратив бошқарув йўналишлари - ESG (Environmental, Social, and Governance) тамойилларини жорий этиш бўйича ишлар жадал олиб борилмоқда. Ушбу йўналишдаги асосий таркибий қисмлардан бири HSE (Health, Safety, Environment) тизими бўлиб, у меҳнат муҳофазаси, саноат хавфсизлиги ва атроф-муҳитни муҳофаза қилиш масалаларини қамраб олади. Мазкур йўналишлар бўйича тадбирларни амалга ошириш корхонамизнинг стратегик ривожланишида муҳим аҳамият касб этади ва ишлаб чиқариш жараёнлари хавфсизлиги даражасини ошириш, экологик хатарларни минималлаштириш ҳамда корхонанинг ижтимоий жавобгарлигини таъминлашга қаратилган.

Корхонанинг ишлаб чиқариш майдонларидаги техник хавфсизлик тизимининг ҳозирги ҳолатини ҳамда илғор халқаро тажриба ва стандартларни жорий этиш заруратини ҳисобга олиб HSE масалалари бўйича мустақил хорижий экспертни жалб қилган ҳолда, етакчи хорижий компаниялар тармоқ бенчмаркингларига мувофиқ HSE тизимида комплекс аудит ва таҳлил ўтказиш бўйича ишлар амалга оширилиши режалаштирилган. Бу эса ўз навбатида мавжуд номутаносибликларни аниқлаш, хатарлар даражасини баҳолаш ва уларни қисқа муддатда бартараф этиш бўйича чора-тадбирлар режасини ишлаб чиқиш имконини беради.

Шу билан бирга, ESG тамойилларини жорий қилиш жараёнини жаҳон талабларига мос равишда ташкил этиш ва жаҳондаги етакчи йўналишлардаги стандартларни корхонада тадбиқ қилиш мақсадида халқаро миқёсда тан олинган ва талабгир стандарт - IRMA (Initiative for Responsible Mining Assurance) нинг талабларига оид иш тизимини жорий қилиш учун биринчи босқичда етакчи халқаро консалтинг корхоналарини жалб қилган ҳолда   
GAP-таҳлилини ўтказиш режалаштирилган.

Шунингдек, корхонада ESG тамойилларини тўлиқ ва самарали жорий этишнинг асосий йўналишлардан бири сифатида ISO халқаро стандартларини жорий қилинишини эътироф этиш мумкин.

Ҳозирги кунда халқаро стандартларни жорий этиш, ички ва кузатув аудитини ўтказиш ҳамда сертификатлаштириш жараёнларини сифатли   
ва муваффақиятли амалга ошириш мақсадида ISO 9001:2015 “Сифат менежмент тизими”, ISO 14001:2015 “Экологик менежмент тизими. Фойдаланиш бўйича кўрсатма ва талаблар” ҳамда ISO 45001:2018 “Соғлиқни сақлаш ва меҳнат хавфсизлигини менежмент тизимлари. Қўллаш учун талаб ва тавсиялар” халқаро стандартларини жорий қилиш бўйича юқори малакали консалтинг компаниясини ва корхонада халқаро эътироф этилган сертификатларни қўлга киритиш учун аккредитацияланган сертификатлаштириш органини жалб этиш бўйича ишлар олиб борилмоқда.